નવી દિલ્હીઃ મી ટૂ અભિયાન અંતર્ગત મહિલાઓ કાર્યસ્થળ પર એમની સાથે થયેલ યૌન શોષણ વિશે ખુલીને વાત કરી રહી છે. અત્યાર સુધી એક્ટ્રેસ, ડિરેક્ટર્સ અને પત્રકારોએ આવા આરોપો લગાવ્યા હતા જ્યારે હવે મહિલા પોલીસ અધિકારીએ એક વરિષ્ઠ અધિકારી પર યૌન શોષણનો ગંભીર આરોપ લગાવ્યો છે. મી ટૂ અભિયાન અંતર્ગત કોઈ પોલીસ અધિકારી પર દેશમાં પહેલો યૌન શોષણનો મામલો સામે આવ્યો છે. જાણકારી મુજબ મજૂલી એડિશનલ કમિશ્નર ઑફ પોલીસ લીના ડોલેએ એડિશનલ ડિરેક્ટર જનરલ ઑફ પોલીસ (લૉ એન્ડ ઓર્ડર) મુકેશ અગ્રવાલ પર યૌન શોષણનો આરોપ લગાવ્યો છે.